text: Skal lære med møbel
  03 december 2012 kl. 17.14
  Et nyt, interaktivt skolemøbel bliver testet og præsenteret på Sjølund-Hejls skole i næste uge. Møblet er udviklet i et samarbejde mellem forskere, virksomheder og elever.
  Møblet ligner nærmest en terning i stor størrelse. Det kan bruges som træningsredskab, når der er brug for lidt fysisk aktivitet som afbræk til traditionel undervisning. Eller møblet, iMo Learn, kan bruges til at betjene en computer: Eleven flytter sidde-klodserne - og så fungerer de som alternativ til mus og tastatur.
  Forskning viser, at børn lærer bedre, når læring og fysisk aktivitet kobles direkte sammen. Bl.a. derfor vil regeringen i den kommende folkeskolereform indføre såkaldte ?aktivitetstimer?, hvor børnene skal suge viden til sig gennem bevægelse. 
  iMO Learn præsenteres ved to seancer på Sjølund-Hejls Skole onsdag og fredag i næste uge.
  